google/wiki40b huggingface dataset:
फिंगेश्वर

इतिहास

यहाँ पहले गोंड वंश के राजाओं का राज था।

सड़क मार्ग

यह नगर राजिम - महासमुन्द सडक मार्ग पर स्थित है।

रेल मार्ग

निकटतम रेलवे स्टेशन - 
रेल मार्ग-महासमुन्द 20    
फ़िििन्गएश्ववरन

वााय

निकटतम हवाई अड्डा -रायपुर.

जनसांख्यिकी

२००१ की जनगणना के अनुसार - कुल जनसंख्या ___ है, पुरुष-___, महिलाएं-___।

शिक्षण संस्थान

यहाँ के दिवंगत राजा ठाकुर दलगंजन सिंह के द्वारा उच्चत्तर माध्यमिक विद्यालय स्थापित किया गया था। यह विद्यालय उस समय का है जब शिक्षा केवल सभ्रांत परिवारों के बच्चों को ही उप्लब्ध हुआ करती थी। ऐसे समय मे शिक्षा को सर्व सुलभ करने के उद्देश्य से यह शाला ठाकुर दलगंजन सिंह ने स्थापित करवाई थी।
यहां स्नातक स्तर की शिक्षा हेतु फणिकेशवर नाथ महाविद्यालय स्थित है ।

दर्शनीय स्थल

यहाँ फणिकेश्वरनाथ महादेव का प्राचीन मन्दिर है। मन्दिर में प्राचीन शैल प्रतिमायें विद्यमान हैं। यह छत्तीसगढ़ सरकार द्वारा सँरक्षित स्मारक है। 
यहाँ का दशहरा भी बस्तर के दशहरे जैसा प्रसिद्ध है। दशहरे के दिन ही राजा दलगंजन सिंह की अकाल मृत्यु हो जाने के कारण यहाँ दशमी तिथि को दशहरा नहीं मनाया जाता है, यहाँ तेरस तिथि को राजादश्हरा मनाया जाता है। दशहरे में यहाँ रावण वध नहीं होता बल्कि कुलदेवी मावलीमाता की एवं अन्य रजवाडा देवी-देवताओं की शोभा यात्रा निकाली जाती है। प्रसिद्ध मावली माता मन्दिर मे पहले नर बलि की प्रथा प्रचलित थी। ऐसा नगर के बुजुर्गों का कहना है।
श्री कंटेश्वरम महादेव मंदिर, तिरुवंतपुरम

श्री कंटेश्वरम महादेव मंदिर एक हिंदू मंदिर है जो भारतीय राज्य केरल में तिरुवनंतपुरम के मध्य में स्थित है। यह मंदिर 700 साल से अधिक पुराना है। यह भगवान शिव को समर्पित है और सेंट्रल रेलवे स्टेशन, बस अड्डा, ईस्ट फोर्ट और श्री पद्मनाभस्वामी मंदिर के 3 किमी के भीतर है।
भगवान शिव और भगवान विष्णु के एक पुराने मंदिर का नाम तिरुवनंतपुरम के पुतनचांठा में एक के समान है। इस मंदिर को पझाय श्रीकंटेश्वरम मंदिर के नाम से जाना जाता है।
श्रीकंतेश्वरम् महादेव मंदिर का संचालन त्रावणकोर देवास्वोम बोर्ड द्वारा किया जाता है।

कथा

किंवदंती यह है कि पजाया श्रीकंटेश्वरम मंदिर की एक बूढ़ी महिला सफाईकर्मी ने स्वयंभू (स्वयं प्रकट) शिव लिंग की मूर्ति को प्रतिष्ठित किया, जबकि वह इस स्थान पर आराम कर रही थीं। उन्हें मंदिर स्थल पर भगवान शिव का 'दर्शन' (दर्शन) हुआ।
देवी पार्वती देवी की (भगवान शिव की पत्नी) भी इस मंदिर में मौजूद हैं, भले ही उनके लिए कोई मंदिर नहीं है। इस मान्यता में देवता को गौरी शंकर कहा जाता है।
कई भक्तों में भाग लेने के निर्मल्य दर्शन (जो साक्षी देवता की सजावट के साथ पिछली रात जब मंदिर 4 बजे से खुला था ) और मृत्युंजय होम कर रहे हैं, जो माना जाता है की भक्तों के शुभ है

देवी-देवताओं और उप-देवताओं

प्रमुख देवता भगवान शिव हैं। उप-देवता महा गणपति, भगवान मुरुगन, अंजनि स्वामी, श्रीकृष्ण, स्वामी अयप्पन, नागराजा हैं।

मुख्य प्रसाद

गणपति होम, मृथुंजय होम, मृथ्युंजयार्चन, अभिषेकम, धरा, पुष्पभिषेकम, नीरजनम, अंजनेयस्वामी, अष्टोतरार्चन, सहस्रनामार्चन, नटशालंकारम् और भी बहुत कुछ।

त्योहार

वार्षिक उत्सव दस दिनों तक चलता है और इसे मलयालम महीने धनु (दिसंबर-जनवरी) में मनाया जाएगा। आराट्टु थिरुवथिरा स्टार दिवस पर होगा जिसे भगवान शिव का जन्मदिन माना जाता है। शिवरात्रि का त्यौहार भी भव्य तरीके से मनाया जाता है। पूरे दिन शुद्ध घी से भगवान शिव की मूर्ति का अभिषेक किया जाता है।
लैन्थेनम कार्बोनेट

लैन्थेनम कार्बोनेट एक अकार्बनिक यौगिक है।
३० अगस्त

जन्म

30 अगस्त को चांपा के अस्पताल में पत्रकार राजेन्द्र राठौर का जन्म हुआ। बीए, एलएलबी की पढ़ाई करने के बाद वे पत्रकारिता क्षेत्र से जुड़ गए। वर्तमान में जांजगीर-चांपा जिले में ‘पत्रिका’ के जिला प्रतिनिधि है। इससे पहले वे हरिभूमि, नवभारत तथा नईदुनिया प्रेस में अपनी सेवाएं दे चुके हैं। प्रेस में काम करने के अलावा वे एक स्वतंत्र लेखक भी है। समाज व देश दुनिया की घटनाओं तथा उपलब्धियों को वे अपने ब्लॉग जन-आवाज, जन-वाणी तथा जन-पहल के माध्यम से लोगों तक पहुंचाने संकल्पित हैं। उनकी लेख व रचनाएं आए दिन कई पत्र-पत्रिकाओं में प्रकाशित होती रहती है।
दर्शन पांडे

दर्शन पांडे एक भारतीय अभिनेता हैं। यह सोनी पर आने वाले धारावाहिक इतना करो ना मुझे प्यार में अमन का किरदार निभा रहे हैं। इसके अलावा यह ज़ी टीवी पर आपकी अंतरा नामक धारावाहिक में भी कार्य कर चुके हैं।
जिन्निया

अन्तरिक्ष में पहली बार जिन्निया नामक फूल उगाया गया है।

परिचय

नासा द्वारा 16 जनवरी 2016 को जारी सूचना के अनुसार वैज्ञानिकों ने अंतरर्राष्ट्रीय स्पेस स्टेशन में एक फूल उगाने में सफलता प्राप्त की. यह अमेरिका में पाया जाने वाला जिन्निया नामक फूल है।
यह पहली बार हुआ है जब वैज्ञानिकों ने पृथ्वी से बाहर कोई फूल खिलाया है। शून्य गुरुत्वाकर्षण के बावजूद इसकी पैदावार की गयी।
इसकी बनावट काफी हद तक सूरजमुखी के फूल जैसी है जिसे खाने लायक भी बताया गया है।

विस्तार

नासा के वैज्ञानिक स्कॉट केली ने ट्वीट के जरिए जानकारी दी कि जिन्निया फूल अमेरिका में उगाया जाता है तथा इसे सलाद के रूप में भी खाया जा सकता है। अंतरिक्ष वैज्ञानिक इस सफल प्रयोग को अंतरिक्ष विज्ञान जगत में एक बड़ी उपलब्धि मान रहे हैं।
यह पौधा स्पेस सेंटर में मौजूद वेजी सिस्टम के माध्यम से उगाया गया, जिसमें लाल, नीले और हरे रंग की एलईडी लाइट का प्रयोग किया जाता है।
इसके साथ ही अब अंतरिक्ष में पौधों और कुछ और जरूरी बातों पर भी गहन अध्यययन किया जा सकेगा। इससे पहले मई 2014 में अंतरर्राष्ट्रीय स्पेस स्टेशन में मौजूद नासा की लैब में एक सब्जीस को सफलतापूर्वक उगाया गया था।
व्यापार मार्ग

नौभार (कार्गो) के लाने-ले जाने के लिये प्रयुक्त मार्गों के नेटवर्क को व्यापार मार्ग (trade route) कहते हैं। कुछ प्रसिद्ध व्यापार मार्ग ये थे, [[अम्बर माभारत रोमन पाठ
]], मसाला मार्ग, पुर्तगालियों द्वारा खोजा गया यूरोप से भारत पहुँचने का समुद्री मार्ग, रेशम मार्ग, रोमन-भारत मार्ग, ग्रैंड ट्रंक रोड आदि।
सम्भल जिला

विवरण

ज़िले के गठन की घोषणा 28 सितंबर 2011 को की गई थी। 23 जुलाई 2012 के पहले इसका नाम भीमनगर था जिसे बदलकर संभल कर दिया गया I सम्भल जनपद में ३ तहसीलें हैं - सम्भल, चन्दौसी और गुन्नौर I जनपद में वहुसंख्यक जाति यादव है। जनपद में ३ नगर पालिका परिषद और ५ नगर पंचायत हैI जनपद में ४ विधान सभा क्षेत्र सम्भल, असमौली, चन्दौसी और गुन्नौर आते हैं I

धार्मिक महत्व

धार्मिक मानयता एवं कल्कि पुराण के अनुसार भगवान श्री कल्कि का जन्म सम्भल में सत्यवान,ईमानदार ओर निष्ठावान व्यक्ति के घर पर होगा। सम्भल में कल्कि भगवान का एक मंदिर। सम्भल के महोल्ला कोट में स्थित है।
सन्त चरणदास

सन्त चरणदास (१७०६ - १७८५) भारत के योगाचार्यों की श्रृंखला में सबसे अर्वाचीन योगी के रूप में जाने जाते है। आपने 'चरणदासी सम्प्रदाय' की स्थापना की। इन्होने समन्वयात्मक दृष्टि रखते हुए योगसाधना को विशेष महत्व दिया।

परिचय

चरण दास जी का जन्म् सन् 1706 ई0 में राजस्थान के अलवर जिला (मेवाड़ क्षेत्र) के डेहरा ग्रांम में हुआ था। बचपन में इनकी माता का देहान्त हो गया था। इनके पिता ने भी इस समय गृहत्याग दिया था। इस कारण चरणदास जी को उनके नाना जो कि दिल्ली में निवास करते थे, अपने साथ दिल्ली ले कर आ गये। इस समय चरणदास जी मात्र 7 वर्ष के थे। इस काल में भारत अनेकों सामाजिक कुरीतियों का शिकार था। ऊँच-नीच जाति-पांति का विकृत स्वरूप था। जनता मनसबदारों से त्रस्त थी। समाज में समाजिक मूल्यों का पतन हो चुका था। तांत्रिक बौद्धों के प्रभाव अभी जीवित बने हुऐ थे। छोटे-छोटे राजा आपस में लड़कर पाश्चात्य राजसत्ता के समक्ष अपना सब कुछ गवाँ रहे थे। अषतोष असुरक्षा सांस्कृतिक धार्मिक शून्यता फैलती जा रही थी। ऐसे समय में चरणदास जी कृष्ण-भक्ति की सशक्त डोर लिए जीवन के लक्ष्य साधन हेतु अष्टांग योग की साधना का प्रचार करने लगे। 79 वर्ष की अवस्था में सन् 1785 ई0 में चरणदास जी समाधिस्थ हुए। एक ही स्थान पर जीवनपर्यन्त इनकी योगसाधना चलती रही। आज भी जामा मस्जिद के पास इनका आखाड़ा इनके बताये अनुशासनों के अनुसार सक्रिय है। हजारों योग अनुयायी आज भी इनके बताये मार्ग पर साधनाशील है।
इंग्लैंड क्रिकेट टीम के श्रीलंका दौरे

टेस्ट सीरीज

साल 1982 से अब तक 34 मैचों की 16 सीरीज हुई हैं। उसमें श्रीलंका ने 5 सीरीज जीते हैं।

वनडे सीरीज

साल 1982 से अब तक 74 मैचों की 37 (उसमें विश्व कप, ट्रॉफी, इतर) सीरीज हुई हैं। उसमें श्रीलंका ने 7 सीरीज और 2 आईसीसी टूर्नामेंट जीती हैं।

टी20ई सीरीज

साल 2006 से अब तक 9 मैचों की 11 (उसमें विश्व कप) सीरीज हुई हैं। उसमें श्रीलंका ने 3 सीरीज और 1 विश्व कप जीता हैं।
1984 इंडियन वेल्स मास्टर्स

पुरुष एकल

जिमी कोनर्स ने  यानिक नोहा को 6-2, 6-7, 6-3 से हराया।
क्वान्दो नदी

क्वांदो (Kwando) दक्षिणी मध्य अफ्रीका में जैबेंजी नदी की मुख्य सहायक नदी, जिसे 'लिन्यांती' भी कहते हैं। एंगोला के मध्य पठार से निकलकर दक्षिणपूर्व बहती हुई एंगोला और रोडेशिया की दक्षिणी सीमा बनाती है। बाद में दक्षिणी-पश्चिमी अफ्रीका के कैप क्षेत्र को पार करती है। अंत में १८०.३०’ द. अ. तथा २३० ३०’ पू. दे। के समीप बेचुआना लैंड प्रोटेक्टोरेट की सीमा के पास दलदलों में विलीन हो जाती है। यह लगभग ६०० मील लंबी है। दलदलों को पार करने के बाद चोबे नदी है, जो क्वांदों का ही बढ़ा हुआ रूप है। दक्षिण अफ्रीका में इसी नाम का पत्तन और नगर भी है।
चारू खुराना

चारू खुराना एक स्वतंत्र मेक अप आर्टिस्ट हैं जिन्होंने फ़िल्म जगत में महिलाओं के साथ भेदभाव के ख़िलाफ़ आवाज़ उठाई।
लैंगिक समानता को लेकर शुरू की गई उनकी मुहिम को तब कामयाबी मिली जब सुप्रीम कोर्ट ने महिला मेकअप आर्टिस्ट्स को भी पुरुषों की तरह काम करने की इज़ाजत देने संबंधी फ़ैसला सुनाया। चारू की कोशिशों के चलते 50 साल के बाद महिला मेकअप आर्टिस्ट्स के लिए बॉलीवुड के दरवाजे खुले।

पढ़ाई

सिनेमा मेकअप स्कूल, लॉस एंजलिस, अमरीका से मेकअप में मास्टर्स की डिग्री हासिल करने वाली चारू ने एक दशक से भी ज़्यादा समय के दौरान चारू ने कमल हसन, अभिषेक बच्चन, करीना कपूर और विक्रम विजय जैसे कलाकारों के साथ काम किया।

निजी जीवन

दो बच्चों की मां चारू अभी भी महिला अधिकार से जुड़े मामलों के लिए सक्रिय हैं।

एक्सटर्नल लिंक्स

https://www.facebook.com/charu.khurana.10
राधामोहन गोकुल

राधामोहन गोकुल हिन्दी साहित्यकार थे। इनका जन्म 1865 में उत्तर प्रदेश के गोपालगंज नामक स्थान में हुआ था। 3 सितम्बर 1935 को पेचिश के कारण उनकी मौत हो गई। उनकी स्मृति को सहेजे रखने के लिए अखिल भारतीय हिंदी साहित्य सम्मेलन, प्रयाग ने स्वतंत्रता-संग्राम और समाज-सुधार पर उत्कृष्ठ पुस्तक लिखने वाले लेखकों को "राधामोहन गोकुलजी पुरस्कार" देने की घोषणा की।
स्टेल्थ तकनीक

स्टेल्थ तकनीक (अंग्रेज़ी: Stealth Technology) या जिसे एलओ तकनीक (अंग्रेज़ी: low observable technology) भी कहते हैं, सैन्य योजनाओं का एक प्रकार है जिसमे व्यक्तियों, विमानों, जहाजों, पनडुब्बियों और क्षेप्नास्त्रों को कई तकनीकों का उपयोग करके उन्हें रडार, इन्फ्रारेड, सोनार और अन्य पकड़ने वाले तरीकों से लगभग अदृश्य बनाया जाता है।
इसका विकास कार्य अमेरिका में १९५८ में हुआ जहां यु2 टोही विमानों को शीत युद्ध के दौरान सोवियत संघ के रडारों पर न दिखने के प्रयास असफल रहे।
२०८८ ईसा पूर्व

२०८८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०८८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शाहबानो प्रकरण

कानूनी विवरण

शाह बानो एक ६२ वर्षीय मुसलमान महिला और पाँच बच्चों की माँ थीं जिन्हें १९७८ में उनके पति ने तालाक दे दिया था। मुस्लिम पारिवारिक कानून के अनुसार पति पत्नी की मर्ज़ी के खिलाफ़ ऐसा कर सकता है।
अपनी और अपने बच्चों की जीविका का कोई साधन न होने के कारण शाह बानो पति से गुज़ारा लेने के लिये अदालत पहुचीं। उच्चतम न्यायालय तक पहुँचते मामले को सात साल बीत चुके थे। न्यायालय ने अपराध दंड संहिता की धारा १२५ के अंतर्गत निर्णय लिया जो हर किसी पर लागू होता है चाहे वो किसी भी धर्म, जाति या संप्रदाय का हो। न्यायालय ने निर्देश दिया कि शाह बानो को निर्वाह-व्यय के समान जीविका दी जाय।
भारत के रूढ़िवादी मुसलमानों के अनुसार यह निर्णय उनकी संस्कृति और विधानों पर अनाधिकार हस्तक्षेप था। इससे उन्हें असुरक्षित अनुभव हुआ और उन्होंने इसका जमकर विरोध किया। उनके नेता और प्रवक्ता एम जे अकबर और सैयद शाहबुद्दीन थे। इन लोगों ने ऑल इंडिया पर्सनल लॉ बोर्ड नाम की एक संस्था बनाई और सभी प्रमुख शहरों में आंदोलन की धमकी दी। उस समय के प्रधानमंत्री राजीव गांधी ने उनकी मांगें मान लीं और इसे "धर्म-निरपेक्षता" के उदाहरण के स्वरूप में प्रस्तुत किया।

व्यक्तिगत कानून

मुस्लिम विधि तथा
हिन्दु विधि एवं
विशेष विवाह अधिनियम
आक्सीकारक

आक्सीकारक (Oxidizing agent या oxidant, oxidizer, oxidiser) वे पदार्थ हैं, जो किसी अन्य पदार्थ को आक्सीकृत कर सकते हैं। अपनी आक्सीकरण की क्षमता के कारण ये अन्य पदार्थो के इलेक्ट्रानो को खीच कर ग्रहण कर लेते हैं। उदाहरण : [[ऑक्सीजन, ओजोन आदि।
माउण्ट लेमिंटन

यह एक प्रमुख ज्वालामुखी हैं।
ईरान राष्ट्रीय क्रिकेट टीम

इतिहास

1920 और 1930 के दशक में ईरान में तेल उद्योग में काम कर रहे अंग्रेजों द्वारा क्रिकेट शुरू किया गया था, लेकिन 1951 में जब तेल उद्योग का राष्ट्रीयकरण हुआ तो यह बंद हो गया। 1990 के दशक में क्रिकेट को विदेशों में पढ़ाई करने वाले ईरानियों द्वारा पुन: पेश किया गया था। ईरान 2003 में एशियाई क्रिकेट परिषद में शामिल हो गए। ईरान की पुरुषों की क्रिकेट लीग 2014 में आठ टीमों के साथ प्रतिभागियों के रूप में स्थापित की गई थी और चाह बहार पहले विजेता बने। उसी वर्ष महिला क्रिकेट लीग भी स्थापित किया गया था।
अंतरराष्ट्रीय क्रिकेट परिषद में प्रवेश के बाद, उन्होंने 2004 एसीसी ट्रॉफी में अपनी अंतरराष्ट्रीय शुरुआत की, और 2006 के टूर्नामेंट में फिर से टूर्नामेंट में खेला। दोनों मौकों पर, वे पहले दौर से आगे बढ़ने में नाकाम रहे। एसीसी ट्रॉफी को एलिट और चैलेंज डिवीजनों में अलग करने के साथ, 2006 एसीसी ट्रॉफी में उनके प्रदर्शन के बाद ईरान ने 2009 और 2010 की प्रतियोगिता में चैलेंज डिवीजनों में भाग लिया है, दोनों में 5 वें स्थान पर हैं।
अप्रैल 2018 में, आईसीसी ने अपने सभी सदस्यों को पूर्ण ट्वेंटी -20 अंतर्राष्ट्रीय (टी 20 आई) दर्जा दिया। इसलिए, 1 जनवरी 2019 के बाद ईरान एक और  ट्वेंटी -20 मैच का पूर्ण सदस्य होगा।.
भारत के रेल मंत्री

मोदी सरकार के दूसरे कार्यकाल के बाद रेल मंत्री पीयूष गोयल को बनाया गया है यह रेल मंत्री के साथ साथ वाणिज्य मंत्री भी है
सेंट मैरी रोमन कैथोलिक चर्च

इतिहास

सोलहवीं सदी के पश्चात मॉनमाउथ रेकासेंसि का केंद्र था। 1773 में शहर इंग्लैंड और वेल्स में उच्चतम अनुपात वाले कैथोलिक शहरों में से एक था। 1778 में कैथोलिक अनुयायियों के प्रति दांडिक कानूनों को ढीला कर दिया गया था। मॉनमाउथ मजिस्ट्रेटों के समक्ष एक याचिका दायर करके शहर में सार्वजनिक कैथोलिक चैपल का निर्माण करने की अनुमति माँगी गई थी। याचिकाकर्ताओं में से एक मोंनो स्ट्रीट पे स्थित रॉबिन हुड सराय के मालिक माइकल वॉटकिंस भी थे। रॉबिन हुड सराय में ही ऊपर के कमरे में जब तक मास आयोजित किया जाता था। बाद में चैपल के निर्माण की अनुमति तो मिल गई परन्तु फिर स्थानीय कानून की जटिलताएँ सामने आई, जिसमें कैथोलिक और उन प्रोटेस्टैंट ईसाइयों जो चर्च ऑफ इंग्लैंड के अभिशासन को स्वीकार नहीं करते थे उनकी इमारतों को जितना संभव ही सके उतना अगोचर बनाए जाने का उद्देश्य होता था। ऐसी स्थिति में यह स्वीकार करना पड़ा कि इमारत गिरजाघर जैसी न लगे। प्रवेश करने के लिए राजमार्ग की तरफ से आने की अनुमति नहीं थी और कैथोलिक उपासकों को एक बार में एक ही को चैपल के अंदर आना पड़ता था। मूलतः गिरजाघर बड़ी चतुराई से कॉटेजो की एक पंक्ति के द्वारा सड़क से छुपा दिया गया था। बाद में जब कैथोलिक अनुयायियों के प्रति भेदभाव खत्म हों गया तब ब्कनोल के गिरजाघर के पुनर्निर्माण के दौरान कॉटेजो को गिरा दिया गया था।
कवरत्ती

स्थिति:

यह केरल के शहर कोचीन के पश्चिमी तट से 398 किमी दूर 10°-33’ उत्तर 72°-38’ पूर्व पर स्थित है। इसका औसत उन्नयन 0 मी है। कवरत्ती का कुल क्षेत्रफल 4.22 वर्ग किमी है।

जनसंख्या:

भारत की 2001 की जनगणना के अनुसार कवरत्ती की कुल जनसंख्या 10113 है, जिसमे पुरुष 55% और महिलाओं का प्रतिशत 45 है। कवरत्ती की साक्षरता दर 78% है जो राष्ट्रीय औसत 59.5% से अधिक है। पुरुष साक्षरता 83% और महिला साक्षरता 72% है। कवरत्ती की 12% जनसंख्या 6 वर्ष से कम आयु के बच्चों की है।

भाषा

अधिकतर लोग मलयालम बोलते हैं।

पर्यटन आकर्षण

कवरत्ती द्वीप का अनूप क्षेत्र पानी के खेल, तैराकी के लिए आदर्श स्थल है और वहाँ का रेतीला सागर तट धूप सेंकने के लिए आदर्श हैं। पर्यटक समुद्री जीवन से संबंधित विशाल संग्रह का आनन्द यहां के समुद्री संग्रहालय में सकते हैं। काँच के तले वाली नौकाओं से अनूप के जलीय जीवन का जीवंत और रमणीक दृश्यावलोकन भी बहुत लोकप्रिय हैं। कयाक और पाल नौकायें नौकायन के लिए किराए पर उपलब्ध हैं।

अलवणीकरण संयंत्र

भारत का पहला कम तापमान अलवणीकरण संयंत्र (LLTD) कवरती में मई 2005 में खोला गया था। इस अलवणीकरण संयंत्र को पांच करोड़ रुपये की लागत से स्थापित किया गया है और इससे समुद्र के पानी से हर रोज 100,000 लीटर पीने योग्य पानी के उत्पादन की आशा है।
वास्तु शास्त्र

वास्तुशास्त्र एवं दिशाएं

उत्तर, दक्षिण, पूरब और पश्चिम ये चार मूल दिशाएं हैं। वास्तु विज्ञान में इन चार दिशाओं के अलावा 4 विदिशाएं हैं। आकाश और पाताल को भी इसमें दिशा स्वरूप शामिल किया गया है। इस प्रकार चार दिशा, चार विदिशा और आकाश पाताल को जोड़कर इस विज्ञान में दिशाओं की संख्या कुल दस माना गया है। मूल दिशाओं के मध्य की दिशा ईशान, आग्नेय, नैऋत्य और वायव्य को विदिशा कहा गया है।

वास्तुशास्त्र में पूर्व दिशा

वास्तुशास्त्र में यह दिशा बहुत ही महत्वपूर्ण मानी गई है क्योंकि यह सूर्य के उदय होने की दिशा है। इस दिशा के स्वामी देवता इन्द्र हैं। भवन बनाते समय इस दिशा को सबसे अधिक खुला रखना चाहिए। यह सुख और समृद्धि कारक होता है। इस दिशा में वास्तुदोष होने पर घर भवन में रहने वाले लोग बीमार रहते हैं। परेशानी और चिन्ता बनी रहती हैं। उन्नति के मार्ग में भी बाधा आति है।

वास्तुशास्त्र में आग्नेय दिशा

पूर्व और दक्षिण के मध्य की दिशा को आग्नेश दिशा कहते हैं। अग्निदेव इस दिशा के स्वामी हैं। इस दिशा में वास्तुदोष होने पर घर का वातावरण अशांत और तनावपूर्ण रहता है। धन की हानि होती है। मानसिक परेशानी और चिन्ता बनी रहती है। यह दिशा शुभ होने पर भवन में रहने वाले उर्जावान और स्वास्थ रहते हैं। इस दिशा में रसोईघर का निर्माण वास्तु की दृष्टि से श्रेष्ठ होता है। अग्नि से सम्बन्धित सभी कार्य के लिए यह दिशा शुभ होता है।

वास्तुशास्त्र में दक्षिण दिशा

इस दिशा के स्वामी यम देव हैं। यह दिशा वास्तुशास्त्र में सुख और समृद्धि का प्रतीक होता है। इस दिशा को खाली नहीं रखना चाहिए। दक्षिण दिशा में वास्तु दोष होने पर मान सम्मान में कमी एवं रोजी रोजगार में परेशानी का सामना करना होता है। गृहस्वामी के निवास के लिए यह दिशा सर्वाधिक उपयुक्त होता है।

वास्तुशास्त्र में नैऋत्य दिशा

दक्षिण और पश्चिक के मध्य की दिशा को नैऋत्य दिशा कहते हैं। इस दिशा का वास्तुदोष दुर्घटना, रोग एवं मानसिक अशांति देता है। यह आचरण एवं व्यवहार को भी दूषित करता है। भवन निर्माण करते समय इस दिशा को भारी रखना चाहिए। इस दिशा का स्वामी राक्षस है। यह दिशा वास्तु दोष से मुक्त होने पर भवन में रहने वाला व्यक्ति सेहतमंद रहता है एवं उसके मान सम्मान में भी वृद्धि होती है।

वास्तुशास्त्र में इशान दिशा

इशान दिशा के स्वमी शिव होते है, इस दिशा में कभी भी शोचालय कभी नहीं बनना चाहिये!नलकुप, कुआ आदि इस दिशा में बनाने से जल प्रचुर मात्रा में प्राप्त होत है
गलनीय धातु

उपयोग

ये मिश्रधातुएँ बायलर के सुरक्षाडाट, (safety plug) स्वाचालित छिड़काव करने वाले (automatic sprinkler) तथा अग्नि से बचाव के अन्य उपकरणों में प्रयुक्त होती हैं। ताप की निश्चित सीमा से ऊँचा होने पर इन धातुओं से निर्मित डाट गल जाते हैं। जैसे आग लगने पर, अथवा विशेष ऊंचा ताप होने पर पानी के नल में लगे ऐसे डाट के गलने से पानी का प्रवाह स्वयं ही आरंभ हो जाता है। अन्य महत्वपूर्ण कार्यो में, जैसे विद्युत्‌ का फ्यूज़, सोल्डर तथा गैसप्रवाह के रोक बनाने और पतली नली को मोड़ने में भी इन धातुओं का उपयोग होता है। पारेवाली ऐसी मिश्र धातुएँ शरीर के विभिन्न अंगों के साँचे बनाने में काम आती हैं।
माध्यमिक एवं सुलभ अधिनियम, 1996

माध्यस्थ्म, एवं सुलह अधिनिय्म 1996 का मुख्य उद्देश्य ‘’ विदेशी माध्यश्थम पंचाटो और अन्तर्राशट्रीय वाणिज़िय्क माध्य्थम मे. देशी माध्य्श्थम से सम्बनिधत विधि को समेकित और संशोधित करना तथा सुलह और उससे सम्बनिध्त मामलो के लिए या उसके आनुशंगिक विषय से सम्बंधित विधि को परिभाषित करना है दुसरे शब्दौ मे हम कह सक्ते हे कि माध्यस्थम तथा सुलह अधिनियम, 1996 को भारतीय संसद दारा पारित करने के मुख्य- मुख्य उद्देश्य निम्न प्रकार हे ---  विदेशी माध्य्सथम विधी पंचाटो को भारत मे लागु करना तथा विदेशी माध्यस्थम पंचटो को भारत मे मान्य्ता देना,  देशी माध्य्सथम, विधी को अन्तर्रौषटीय माध्यस्थम विधी मे समिम्लित करना तथा उसके लिय यदि सशोधन की आव्श्य्क्यता हो तो देशी माध्यस्थम विधी मे उसके अनुरुप सशोध्न करना,  सुलह तथा उससे सम्बनिध्त विष्यो को परिभाषित करना|| समर्णीय है कि भारत ने भी अन्य कई देशो के साथ-साथ अन्तर्राष्टीय आदश्श्र विधि को अपनाया हे ज़ो अ अंनतर्राश्टीय व्यापार से सम्बनिध्त विवादो को माध्यसथम तथा सुलह के ज़रिये सुलझाने के लिय सयुक्त राश्ट्र्य सग्र के व्यापरिक विधी पर आयोग दारा तेयार की गई थी फ्ल्सरुप भारत मे माध्यस्थम तथा सुलह के क्षेत्र मे अन्तर्राशटीय भाईचारा शामिल हुआ|
ग्रीन सेना

ग्रीन सेना या ग्रीन आर्मी एक माओवाद-समर्थक संगठन है। लातेहार, महुआडांड़ थाना क्षेत्र के कुदालखाड़ जंगल से पुलिस ने छापामारी कर आपराधिक संगठन ग्रीन आर्मी के मुख्या चरकु यादव उर्फ महेन्द्र उर्फ ग्रीन को जनवरी 2014 में गिरफ्तार कर लिया है और इस प्रकार से इस संगठन पर रोक लगा दी है।

हाल के आपराधिक मामले

पूछताछ के क्रम में इसने गुमला लातेहार के सीमा पर हाल के दिनों में ट्रक में लगाई गई आग की घटना में अपनी संलिप्तता स्वीकार की है। बताया जाता है कि पहले वह भाकपा माओवादी में काम करता था। बाद में संगठन से भाग कर अपना गिरोह बना लिया और लोगों में भय बनाकर आते-जाते लोगों से पैसा वसूलने का काम करता था।
स्पर्श अस्पताल

स्पर्श अस्पताल या स्पर्श हॉस्पीटल की स्थापना 2006 में डॉ शरण शिवराज पाटिल ने की। यह नारायण हेल्थ सिटी का एक अंग है। नारायण हेल्थ सिटी विश्व-विख्यात हृदय सर्जन डॉ देवी शेट्ठी की परिकल्पना का साकार रूप है। स्पर्श अस्पताल की स्थापना कम खर्च में सभी लोगों को विश्वस्तरीय स्वास्थ्य सुविधा देने की शर्त पर की गई। स्पर्श अस्पताल स्पर्श फाउंडेशन के अंतर्गत आता है जो नारायण हेल्थ सिटी का अलाभकारी अंग है।

सुर्खियां

स्पर्श अस्पताल एकाएक मीडिया की सुर्खियों में उस वक्त आया जब उसने नवंबर 2007 में बिहार की आठ हाथ-पैर वाली दो वर्षीय लड़की लक्ष्मी ततमा का सफल ऑपरेशन किया और उसे सामान्य जीवन जीने लायक बनाया. लक्ष्मी के मां-बाप सामान्य मजदूर थे और इस जटिल ऑपरेशन का खर्च उठाने में असमर्थ थे। ऐसे में स्पर्श अस्पताल के डॉक्टरों ने सत्ताइस घंटे तक चले सफल ऑपरेशन को मुफ्त में करके मानवता की मिसाल कायम की।

भावी योजना

स्पर्श अस्पताल 19 से 25 अक्टूबर 2009 तक तीस विश्वविख्यात डॉक्टरों की टीम के साथ 200 बच्चों का मुफ्त में जटिल ऑपरेशन करने जा रहा है।

ई-मेल

vachana@sparshhospital.com
मसाला

भोजन को सुवास बनाने, रंगने या संरक्षित करने के उद्देश्य से उसमें मिलाए जाने वाले सूखे बीज, फल, जड़, छाल, या सब्जियों को 'मसाला (spice) कहते हैं। कभी-कभी मसाले का प्रयोग दूसरे फ्लेवर को छुपाने के लिए भी किया जाता है।
मसाले, जड़ी-बूटियों से अलग हैं। पत्तेदार हरे पौधों के विभिन्न भागों को जड़ी-बूटी (हर्ब) कहते हैं। इनका भी उपयोग फ्लेवर देने या अलंकृत करने (garnish) के लिए किया जाता है।
बहुत से मसालों में सूक्ष्मजीवाणुओं को नष्ट करने की क्षमता पाई जाती है।
स्प्रिंग-८

स्प्रिंग-8 (SPring-8) जापान का एक कण त्वरक है। यह जापान के ह्योगो प्रीफेक्चर में स्थित 8 GeV ऊर्जा वाली एक सिन्क्रोट्रॉन विकिरण सुविधा है जिसका विकास संयुक्त रूप से RIKEN एवं जापान का परमाणु ऊर्जा अनुसन्धान संस्थान ने किया है। यह विश्व के ५ विशालतम सिन्क्रोट्रॉन स्रोतों में से एक है।
पुस्तक भंडार

आचार्य रामलोचन सरन द्वारा स्थापित प्रकाशन।
नेताजी सुभाष राष्ट्रीय क्रीड़ा संस्थान, पटियाला

नेताजी सुभाष राष्ट्रीय क्रीडा संस्थान पटियाला में स्थित एशिया का सबसे बड़ा खेल संस्थान है। यह भारतीय खेल प्राधिकरण का शैक्षणिक संस्थान है। पहले इसका नाम 'राष्ट्रीय खेल संस्थान' था।

परिचय

यह संस्थान 268 एकड़ के क्षेत्र में बना हुआ है। इस संस्थान में शैक्षणिक कार्यक्रमों तथा खेल प्रशिक्षण की विशाल सुविधायें हैं और विद्यार्थियों, राष्ट्रीय खिलाड़ियों तथा प्रशिक्षकों को सुविधाजनक ठहराने के लिये चार छात्रावास हैं। संस्थान में 115 कमरे हैं जिनमें कार्यालय, पुस्तकालय, संग्रहालय, क्लास रूम तथा स्टाॅफ क्लब बनाये गये हैं।
वियतनाम के प्रान्त

वियतनाम को प्रशासनिक दृष्टि से ५८ प्रान्तों और ५ नगरपालिकाओं में विभाजित किया गया है। नगरपालिकाओं का स्तर प्रान्तों के बराबर माना जाता है लेकिन उनका प्रशासन सीधा वियतनाम की केन्द्रीय सरकार ही करती है।
मेहंदीगंज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मेहंदीगंज उपजिला बांग्लादेश के दक्षिणी भाग में, बरिशाल विभाग के बरिशाल जिले में स्थित है।
बंगाल में जैन धर्म

बंगाल में जैन धर्म की आबादी 60,141 है।ये मुख्यतः बंगाली बोलते हैं।ये कोलकाता में पाए जाते हैं।
जावा भूकंप २००९

जावा भूकंप २००९ २ सितंबर २००९ को इंडोनेशिया के जावा द्वीप में स्थानीय समय १४:५५ को आया भूकंप है। इसकी तीव्रता ७.३ मापी गई और इसमे ४२ लोगो के मारे जाने की खबर हैं। भूंकप का केंद्र जावा के दक्षिणी तट पर तासिकमलय शहर के पास था। यह जकार्ता से दो सौ किलोमीटर दूर है।

क्षति

इसका केंद्र सतह से 63 किलोमीटर नीचे स्थित था। भूकंप के केंद्र पश्चिमी जावा में लगभग 13 सौ घरों को नुकसान पहुंचा है तथा हजारों लोगों को अपने घरों को छोड़कर पलायन करना पड़ा है। एक आधिकारिक बयान के अनुसार भूकंप से 700 घर पूरी तरह ढह गए हैं तथा 600 घरों को सामान्य नुकसान पहुंचा है।

बाद के झटके

4.9 तीव्रता वाला २ सितंबर २००९ को स्थानीय समय १६:२८ को।
ज़्बीग्न्येव हेर्बेर्त

चयनित कविताएँ

अन्तःकरण का आयतन – अनुवादक: अशोक वाजपेयी, रेनाता चेकाल्स्का, पब्लिशर: Vani Prakashan, 2009, ISBN-10 9350001225, ISBN-13 9789350001226